# **Pielikums**

# **Būvuzraudzības līguma uzdevumu apraksts**

## 1. Uzraudzības ietvaros jāveic sekojoši galvenie pienākumi:

## 1.1. jāsadarbojas ar Projekta ieviešanā iesaistītajām organizācijām – būvdarbu līguma izpildītāju (turpmāk - Uzņēmējs), Pasūtītāju, kā arī, nepieciešamības gadījumā, ar citām Projektā iesaistītajām organizācijām;

## 1.2. jāvienojas par sadarbības sistēmu starp Uzņēmēju, Pasūtītāju un Būvuzraugu – precīziem informācijas apmaiņas termiņiem, veidiem, sanāksmēm un to protokolēšanu;

## 1.3. jāuzrauga būvdarbu līguma noteikumu un termiņu izpilde saskaņā ar būvdarbu līguma noteikumiem;

## 1.4. jāizskata un jāiesniedz Pasūtītājam atzinumus par Uzņēmēja iesniegtajiem nepieciešamajiem grozījumiem (izmaiņu rīkojumiem) būvdarbu līgumā;

## 1.5. pēc Pasūtītāja pieprasījuma jāsagatavo un jāiesniedz nepieciešamā informācija un dokumenti par būvdarbu līgumu Projekta auditu vai pārbaužu vajadzībām;

## 1.6. jāveic sanāksmju starp Pasūtītāju, Uzņēmēju un Būvuzraugu organizēšana, protokolu sagatavošana un saskaņošana starp sanāksmju dalībniekiem;

## 1.7. jāizvērtē būvdarbu līguma izpilde un, pēc tā pilnīgas pabeigšanas, pozitīva vērtējumu gadījumā, jāiesniedz līguma izpildes apstiprinājums;

## 1.8. jāizvērtē Uzņēmēja maksājumu pieprasījumu tehniskā, finanšu un administratīvā atbilstība saistošajiem LR un ES normatīvajiem aktiem, būvdarbu līgumam un jāsniedz atzinumi par šiem maksājumu pieprasījumiem; pozitīvu vērtējumu gadījumos jāiesniedz attiecīgi - starpmaksājuma apstiprinājumi, beigu maksājuma apstiprinājums.

## 2. Līguma izpildes uzsākšana

Izpildītājam šajā posmā jāveic sekojoši galvenie pienākumi:

## 2.1. jāmobilizē savu personālu būvdarbu līguma izpildes vietā (saskaņā ar būvdarbu izpildes laika grafiku);

## 2.2. jāiepazīstas ar visu nepieciešamo informāciju un dokumentiem;

## 2.3. jāorganizē darba uzsākšanas sanāksme ar Pasūtītāju, Uzņēmēju un citām būvdarbu izpildē iesaistītajām organizācijām;

## 2.4. jāizskata un jāapstiprina vai jānoraida Uzņēmēja iesniegtā līguma izpildes nodrošinājums, kā arī apdrošināšanas polise;

## 2.5. jāizskata un jāapstiprina vai jānoraida Uzņēmēja iesniegtais darba organizācijas projekts, tai skaitā jāsniedz rekomendācijas attiecībā uz darba organizāciju, nepieciešamo aprīkojumu, kā arī jāveic būvdarbu, Uzņēmēja būvdarbu izpildes grafika un tehniskā personāla un iekārtu atbilstības un gatavības darbam pārbaudes;

## 2.6. jāsaskaņo ar Pasūtītāju un Uzņēmēju regulāro būvobjekta, iknedēļas un ikmēneša sanāksmju dalībnieku sarakstus, grafikus un norisi;

## 2.7. jāsaskaņo ar Pasūtītāju un Uzņēmēju ziņojumu veidlapas, iesniedzamo dokumentu eksemplāru skaitu un to saņēmēju sarakstus;

## 2.8. jāsaskaņo ar Pasūtītāju un Uzņēmēju būvdarbu uzsākšanas termiņus un izpildes vietas;

## 2.9. jāizskata un jāapstiprina vai jānoraida Uzņēmēja iesniegtais darba drošības plāns.

## 3. Līguma ieviešana

Būvdarbu līguma ieviešanas laikā Izpildītājam jāpilda būvuzrauga funkcijas saskaņā ar LR būvniecības normatīvajiem aktiem, tai skaitā jāveic sekojoši pienākumi:

## 3.1. jāveic būvdarbu, materiālu un iekārtu kvalitātes kontrole, jānodrošina, lai Uzņēmējs īsteno visas nepieciešamās kvalitātes kontroles procedūras un veiktie būvdarbi, materiāli un iekārtas atbilst noteiktajiem kvalitātes nosacījumiem;

## 3.2. jāpārbauda būvdarbu atbilstība LR būvniecības normatīvajiem aktiem;

## 3.3. jāpārbauda būvdarbu, materiālu un iekārtu atbilstību apstiprinātajiem tehniskajiem projektiem;

## 3.4. jānodrošina visu procedūru un dokumentu atbilstība LR būvniecības normatīviem;

## 3.5. jāsaskaņo segto darbu aktus;

## 3.6. nepieciešamības gadījumā jāizdod rīkojumi par būvdarbu pārtraukšanu un jādod rīkojumi Uzņēmējam novērst konstatētos defektus;

## 3.7. jāsagatavo defektu sarakstus, ja tādi ir konstatēti.

Papildus iepriekšminētajam, Izpildītājam, nepieciešamības gadījumā jāuzrauga, lai Uzņēmējs Pasūtītājam nerada zaudējumus un jānovērš rīcība, kas var radīt zaudējumus.

# **4. Iesniedzamie dokumenti**

Līguma ietvaros Izpildītājam ir jāsagatavo un Pasūtītājam jāiesniedz noslēguma ziņojums.

4.1. Noslēguma ziņojumā jāietver šāda informācija par būvuzraudzības līgumu:

* būvuzraudzības līguma rezultātu apkopojums;
* Izpildītāja iesniegto dokumentu apkopojums un īss to izklāsts;
* personāla darba ieguldījuma un finanšu pārskats;
* salīdzinājums starp būvuzraudzības līgumā sākotnēji noteiktajiem un realizētajiem pakalpojumiem un to termiņiem un izmaksām, kā arī noviržu no sākotnēji plānotā analīze.

4.2. Noslēguma ziņojumā jāietver arī šāda informācija par būvdarbu līgumu:

* vispusīga atskaite par aktivitātēm būvdarbu izpildes laikā, t.sk., jebkādas novirzes no sākotnējās detalizētās darbu izpildes un to pamatojums;
* izpildīto būvdarbu un to izmaksu apkopojums;
* saņemto atļauju saraksts;
* informācija par jebkādiem papildinājumiem un izmaiņām;
* visu būvobjektā, būvlaukumā un ārpus būvobjekta, būvlaukuma veikto testu rezultāti;
* apstiprināto būvdarbu izpildshēmu (rasējumi) un objektu izpilddokumentācijas saraksts;
* pieņemšanas – nodošanas apstiprinājums;
* nodošanas ekspluatācijā ziņojums;
* ekspluatācijas un uzturēšanas rokasgrāmatas.